b'\n_START_ARTICLE_\nAtassut\n_START_PARAGRAPH_\nAtassut (der p\xc3\xa5 dansk betyder "samh\xc3\xb8righed" eller mere ordret "bindeledet") er et gr\xc3\xb8nlandsk parti, det startede som en konservativ politisk bev\xc3\xa6gelse i 1976-1977 (Under Lars Chemnitz\'s ledelse), men derefter bliver mere liberal som \xc3\xa5rene gik. Selve partiet blev stiftet 29. april 1978 og bygger p\xc3\xa5 de gennem 250 \xc3\xa5r indvundne menneskelige v\xc3\xa6rdier, som er skabt af gr\xc3\xb8nl\xc3\xa6ndere og danskere i f\xc3\xa6llesskab._NEWLINE_I det f\xc3\xb8rste program som bev\xc3\xa6gelsen offentliggjorde i januar 1977 hedder det, at samh\xc3\xb8righeden med Danmark \xe2\x80\x9dtjener den gr\xc3\xb8nlandske befolkning bedst\xe2\x80\x9d. Bev\xc3\xa6gelsens m\xc3\xa5l er at \xe2\x80\x9dfremme et gr\xc3\xb8nlandsk hjemmestyre inden for rigsf\xc3\xa6llesskabet\xe2\x80\x9d og \xe2\x80\x9dmodarbejde l\xc3\xb8srivelse fra det danske rige\xe2\x80\x9d._NEWLINE_Partiets f\xc3\xb8rste formand var Lars Chemnitz._NEWLINE_Partiet Atassut blev ved valget til Landstinget 2. juni 2009 Gr\xc3\xb8nlands fjerdest\xc3\xb8rste parti med tre ud af Landstingets 31 mandater. Efterf\xc3\xb8lgende forlod et af partiets mandater partiet og tilsluttede sig Siumut._NEWLINE_Ved landstingsvalget 2014 fik partiet 6,5% af stemmerne (1919 stemmer) og fik to mandater valgt i landstinget._NEWLINE_Atassut er landsd\xc3\xa6kkende med 58 lokalafdelinger med hovedkontor i Nuuk. Partiets \xc3\xb8verste myndighed er landsm\xc3\xb8det, der samles hvert 4. \xc3\xa5r._NEWLINE_Knud Kristiansen blev valgt til formand ved generalforsamlingen den 27. september 2014. Gerhardt Petersen var formand f\xc3\xb8r landstingsvalget 2009, men blev opn\xc3\xa5ede ikke genvalg._NEWLINE_Den nuv\xc3\xa6rende formand Siverth K. Heilmann blev valgt ved generalforsamlingen i Nuuk den 19. februar 2017. Dav\xc3\xa6rende formand Knud Kristiansen efter at have v\xc3\xa6ret formand for Atassut, forlader formandsposten og partiet den 9. januar 2017 og blev l\xc3\xb8sg\xc3\xa6nger.'